Comencen les Festes Majors a Alaquàs
30/08/2008 0:41:00

# Comencen les Festes Majors a Alaquàs

*   30/08/2008 0:41:00
*   [Imprimir](#)
*   Compartir
*    https://www.alaquas.org/documento.asp?id\_do=10575

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10575%2F0&title=Ajuntament%20d%27Alaqu%C3%A0s.%20Premsa.Comencen%20les%20Festes%20Majors%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10575/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10575/10575_Form_4.jpg)](https://www.alaquas.org/ficheros/documentos/2008/2/10575/10575_Form_10.jpg "<a href='https://www.alaquas.org/ficheros/documentos/2008/2/10575/10575_Form_10.jpg' target=_blank><i class='fa fa-external-link' aria-hidden='true'></i>.Comencen les Festes Majors a Alaquàs</a>")

El pregó espectacle a càrrec de Xarxa Teatre dóna per iniciada la programació festiva

Centenars de veïns i veïnes s'han concentrat en la nit del divendres 29 d'agost a la plaça de l'Ajuntament d'Alaquàs per presenciar i participar del pregó de les Festes Majors de la ciutat. Com sempre, l'últim divendres del mes d'agost, s'ha iniciat la programació festiva amb un acte inaugural que enguany ha estat protagonitzat per la companyia Xarxa Teatre.

A les 23 hores de la nit ha començat el correfocs a la plaça de la Constitució, on una cercavila de dimonis han recorregut el carrer Major fins l'Ajuntament amb un espectacle pirotècnic impressionant per la seua força, el seu ritme, el seu colorit i la seua vitalitat. A continuació ha tingut lloc el pregó a càrrec de l'Alcalde d'Alaquàs, Jorge Alarte i de la companyia, que ha oferit un discurs per donar la benvinguda les festes. Després, un castell de focs d'artifici posarà colofó al pregó de les Festes.

Xarxa Teatre va nàixer fa ara 25 anys fidels a una filosofia que uneix el teatre de carrer amb el món de la festa popular. Per això, els seus espectacles programats en més de 36 països del món, s'han convertit en un clàssics de la programació de carrer. Tot i que no és la primera vegada que visiten la ciutat d'Alaquàs, per a enguany han preparat una posada en escena original i plena de colorit que podrà ser presenciada per milers de veïns i veïnes.

Amb el pregó de Festes s'inaugura una programació de més de quinze dies festius en la que destaquen actes per a tots els públics. El dissabte tindrà lloc com sempre el tradicional concurs de paelles i per la vesprada, a partir de les 18 hores, s'inaugurarà el Mercat Medieval i l'Espai Associatiu. A les 19 hores tindrà lloc la presentació de la XXVIII edició de Quaderns d'Investigació i a les 20 hores començarà la XIV edició del Festival Rock d'Alaquàs. El diumenge continuen els actes festius amb la tradicional Cavalcada per tots els carrers de la ciutat. Actes religiosos, pirotècnics, culturals i lúdics ompliran tots aquests dies de festa els carrers de la ciutat.